**РинГлар®, тері астына енгізуге арналған ерітінді, 100 ӘБ/мл (инсулин гларгин) дәрілік затын қолдану жөніндегі пациенттерге арналған жадынама. Препаратты қолдану жөніндегі нұсқаулар.**

**Құрметті пациент!**

РинГлар® препаратын әрқашанда дәрігердің нұсқауларын бұлжытпай орындай отырып қолданыңыз.

РинГлар® препаратының құрамында инсулин гларгин бар, ол адам инсулинінің аналогына жатады әрі ұзақ әсер етеді.

Препаратты дозалау және қолдану мәселелері бойынша емдеуші дәрігеріңізге жүгініңіз.

Бұл жадынамада РинГлар® дәрілік препаратын пайдалану жөніндегі ең маңызды ақпарат ұсынылған, толық ақпарат медициналық қолдану жөніндегі бекітілген нұсқаулықта берілген.

* **Қолдану тәсілі**

РинГлар® тері астына енгізіледі.

Инсулин гларгиннің ұзақ әсері оны теріасты шелмайына енгізген кезде ғана байқалады.

Препаратты вена ішіне енгізуге тыйым салынады! Әдетте тері астына енгізілетін дәрілік препаратты вена ішіне енгізу ауыр гипогликемияны туғызуы мүмкін.

Препарат іштің, иықтың және санның теріасты шелмайына енгізілуге тиіс.

Емдеуші дәрігеріңіз РинГлар® препаратын енгізетін орынды көрсетеді. Әрбір енгізу кезінде ұсынылған анатомиялық аймақ шегінде екпе жасау үшін жаңа орынды таңдаңыз.

* **Дозалану режимі**

РинГлар® препаратын тәулігіне 1 рет, тәуліктің кез келген уақытында, бірақ күн сайын белгілі бір уақытта тек қана тері астына енгізген жөн.

Қандағы глюкоза концентрациясының мақсатты мәндері, сондай-ақ дозалау режимі (дозасын және қолдану уақытын) әрбір пациент үшін дәрігер жеке таңдайды әрі түзетеді.

Мысалы, пациенттің дене салмағы, өмір салты өзгергенде, инсулинді енгізу уақыты өзгергенде немесе гипо- немесе гипергликемияның (сәйкесінше, қандағы глюкозаның төмен және жоғары деңгейінің) даму қаупін арттыруы мүмкін басқа да жағдайларда сізге дозаны түзету қажет болуы мүмкін.

Инсулин дозасының кез келген өзгерістері сақтықпен және медициналық қадағалаумен жүргізілуі тиіс.

2-типті қант диабеті бар пациенттерде препарат монотерапия түрінде де, басқа пероральді гипогликемиялық препараттармен біріктіріп те қолданылуы мүмкін.

Қант диабеті бар барлық пациенттерге қандағы глюкоза концентрациясын бақылау (мониторинг) ұсынылады.

* ***Көп реттік шприц-қаламдарды пайдаланып РинГлар***® ***картридждерін қолдану***

РинГлар**®** препараты бар картридждерді көп рет пайдалануға арналған шприц-қаламдармен қолдануға болады:

- Инсулинді енгізуге арналған пен-инъектор ХумаПен® Саввио («Эли Лилли энд Компани/ Eli Lilly and Company», АҚШ)

- Инсулинді енгізуге арналған жеке пен-инъектор РинсаПен® I керек-жарақтарымен бірге («Ипсомед АГ/ Ypsomed AG», Швейцария).

- Инсулинді енгізуге арналған жеке пен-инъектор РинсаПен® II керек-жарақтарымен бірге («Ипсомед АГ/ Ypsomed AG», Швейцария)

РинГлар**®** препараты бар картридждерді басқа көп реттік шприц-қаламдармен пайдаланбау керек, дозалану дәлдігі жоғарыда аталған шприц-қаламдармен бірге пайдаланғанда ғана дәлелденген.

Таңдап алған шприц-қаламды пайдаланар алдында әрбір шприц-қаламға қоса берілетін, көп реттік шприц-қаламды пайдалану жөніндегі өндірушінің нұсқаулығымен танысу қажет.

* **Айрықша сақтандыру шаралары**

РинГлар® препаратын басқа инсулиндермен араластыруға болмайды. Араластыру РинГлар® препаратының әсер ету бейінін уақыт жағынан (уақыт/әсер ету арақатынасы) өзгертуі мүмкін, сондай-ақ тұнбаның түзілуіне әкелуі мүмкін.

Енгізерден бұрын картриджден ауа көпіршіктерін шығарып тастау қажет (шприц-қаламды пайдалану жөніндегі нұсқаулықты қараңыз)

*Дәрілік затты қолдану кезіндегі қателіктер*

Қолданудағы қателіктерге жол бермеу және РинГлар® препараты мен басқа инсулин препараттарын шатастырып алмау үшін әрбір инъекция алдында инсулиннің затбелгісін тексеру керек.

Егер Сіз қажеттісінен көбірек РинГлар®енгізсеңіз

* Егар Сіз РинГлар® препаратының шамадан тыс дозасын енгізіп қойсаңыз, Сізде қандағы қант деңгейі төмендеуі мүмкін (гипогликемия). Қандағы қант деңгейін ұдайы тексеріп тұрыңыз. Гипогликемияның алдын алу үшін құрамында жылдам көмірсулар (қант, тәтті жеміс шырыны) бар тағамды көбірек тұтыну және қандағы қант деңгейін бақылау ұсынылады. Гипогликемияны емдеу туралы ақпарат «Арнайы сақтандырулар» бөлімінде (гипогликемия) берілген.

Егер Сіз РинГлар® енгізуді ұмытсаңыз

* Егер сіз РинГлар® препаратын енгізуді өткізіп алсаңыз немесе қажеттісінен аз РинГлар® енгізсеңіз, бұл қандағы қант деңгейінің жоғарылауына әкелуі мүмкін (гипергликемия). Қандағы қант деңгейін ұдайы тексеріп тұрыңыз. Гипергликемияны емдеу туралы ақпарат «Арнайы сақтандырулар» бөлімінде (гипергликемия) берілген.
* Өткізіп алған дозаның орнын толтыру үшін екі есе дозаны енгізбеңіз.

Егер РинГлар® Сіз қолдануды тоқтатсаңыз

Қолдануды тоқтату ауыр гипергликемияға (қандағы қант деңгейінің жоғарылауына) және кетоацидозға (глюкозаның орнына майдың ыдыруы салдарынан қанда қышқылдың түзілуіне) әкелуі мүмкін. Емдеуші дәрігеріңізбен ақылдаспай тұрып РинГлар® қолдануды тоқтатпаңыз, ол Сізге қажетті әрекеттер туралы ақпарат береді.

**Арнайы сақтандырулар**

Науқасты инсулиннің басқа типіне немесе маркасына ауыстыру медициналық қатаң бақылау арқылы жүзеге асырылуы тиіс. Инсулин концентрациясының, инсулиннің саудалық атауының (өндірушінің), инсулин түрінің ((ультра-) қысқа әсерлі, инсулин-изофан, инсулин-мырыш суспензия, ұзақ әсер ететін инсулин), шығу тегінің (жануардың, адамның, адам инсулинінің аналогі) және/немесе өндіру тәсілінің өзгеруі дозаны түзетуді қажет етуі мүмкін.

***Гипогликемия***

Егер Сіз қандағы қант деңгейінің шамадан тыс төмендеу (гипогликемия)  белгілерін байқасаңыз, қант деңгейін арттыру шараларын дереу қолданыңыз. Гипогликемия (қандағы қант деңгейінің төмендігі) денсаулыққа қауіп төндіруі мүмкін. Гипогликемия инсулинмен ем кезінде жиі кездеседі (10 адамның 1-нен астамында). Қандағы қант деңгейінің төмендігі қанда глюкозаның тапшылығын білдіреді. Егер қант деңгейі тым төмендеп кетсе, Сіз естен тануыңыз мүмкін. Ауыр гипогликемиялық жағдай мидың зақымдануына себеп болуы және өмірге қауіп төндіруі мүмкін.

**Гипогликемия неліктен пайда болады?**

Мысалдары төменде келтірілген:

* Сіз өте көп инсулин енгіздіңіз;
* Сіз тамақ ішуді өткізіп немесе кейінге қалдырдыңыз;
* Сіз өте аз мөлшерде жедіңіз немесе құрамында көмірсулар өте аз тағамды жедіңіз (қант және оған ұқсас заттар көмірсулар деп саналады; алайда, қант алмастырғыштар көмірсулар ЕМЕС);
* Сізде құсудың немесе диареяның салдарынан көмірсулар тапшы;
* Сіз тамақты аз мөлшерде жей отырып алкоголь қабылдадыңыз;
* Сіз дене жүктемесін арттырдыңыз немесе дене белсенділігінің түрін өзгерттіңіз;
* Сізде жарақаттан, операциядан немесе басқа күйзелістік факторлардың әсерінен кейін қалпына келу кезеңіндесіз;
* Сізде аурудан немесе қызбадан кейін қалпына келу кезеңіндесіз;
* Сіз кейбір басқа дәрілерді қабылдап жүрсіз немесе қабылдауды тоқтаттыңыз.

**Гипогликемияның пайда болу ықтималдығы жоғарылайды, егер**

* Сіз таяуда инсулин қабылдай бастасаңыз немесе инсулин препаратын ауыстырсаңыз (базальді инсулинді РинГларға® ауыстырған кезде гипогликемиялық жағдайдың даму ықтималдығы түнге қарағанда таңертең жоғары);
* Сізде қандағы қант деңгейі іс жүзінде қалыпқа сай немесе тұрақсыз;
* Сіз инсулинді енгізу орнын өзгерттіңіз (мысалы, санның орнына иық);
* Сізде бүйректің немесе бауырдың ауыр аурулары, гипотиреоз сияқты кейбір басқа аурулар бар.

**Гипогликемияның хабаршы симптомдары**

* Организм тарапынан

Қандағы қант деңгейінің шамадан тыс тез төмендеуін немесе деңгейінің шамадан тыс төмендігін білдіретін симптомдардың мысалдары: тершеңдік, жабысқақ тері, үрейлену сезімі, жүрек қағысының жиілеуі, қан қысымының жоғарылауы және аритмия. Бұл симптомдар мидағы қант деңгейінің төмендеуімен байланысты симптомдардан көбінесе бұрын пайда болады.

* Ми тарапынан

Глюкозаның миға келуінің жеткіліксіздігін білдіретін симптомдардың мысалдары: бас ауыруы, қатты ашығу, жүрек айну, құсу, шаршау, ұйқышылдық, ұйқының бұзылуы, мазасыздық, озбыр мінез-құлық, концентрацияның және реакцияның бұзылуы, депрессия, сананың шатасуы, сөйлеудің бұзылуы (кейде мүлде сөйлей алмау), көрудің бұзылуы, діріл, салдану, шаншу сезімі (парестезия), ауыз аймағындағы ұю немесе шаншу сезімі, бас айналу, өзін-өзі бақылауды жоғалту, өзіне күтім жасауға қабілетсіздік, құрысулар, естен тану.

Гипогликемия пайда болуының алғашқы симптомдары («ескертуші симптомдар») өзгеруі, айқындығы азаюы немесе болмауы мүмкін:

* Егде адамдарда, көп жылдық диабетте немесе жүйке жүйесінің белгілі бір ауруы болғанда (диабеттік автономды нейропатияда);
* таяуда болған гипогликемиялық эпизодта (мысалы, бір күн бұрын) немесе гипогликемия баяу дамығанда;
* егер қандағы қант деңгейі іс жүзінде қалыпқа сай болса немесе елеулі жақсаруды көрсетсе;
* жануар текті инсулиннен адам инсулиніне, немесе инсулиннің аналогына көшкенде, мысалы, РинГларға®;
* кейбір басқа дәрілерді қабылдаған немесе қабылдап жүрген болсаңыз.

Мұндай жағдайларда ауыр гипогликемия (естен танумен) симптомсыз дамуы мүмкін. Өзіне тән ескертуші симптомдарды білу маңызды. Қандағы қант деңгейін ұдайы тексеру әлсіз гипогликемиялық эпизодтардың дамуын анықтауға көмектесе алады, әйтпесе олар байқалмауы мүмкін. Егер Сіз ескертуші симптомдарды тани білетініңізге сенімсіз болсаңыз, гипогликемияның салдарынан өзіңізді және басқаларды қауіпке ұшыратуыңыз мүмкін жағдаяттардан аулақ болыңыз, мысалы, көлік құралдарын басқару немесе механизмдермен жұмыс істеу кезінде.

**Гипогликемия кезінде не істеу керек?**

1. Гипогликемия кезінде инсулин енгізуге болмайды. Тез арада   
10-20 грамға жуық қант, мысалы, глюкоза, рафинад немесе тәтті сусын түрінде қабылдау керек.

**Назар аударыңыз!** Жасанды қант алмастырғыштар және құрамында солар бар өнімдер (мысалы, диеталық сусындар) гипогликемияны емдеуге көмектесе алмайды.

2. Содан кейін қандағы қант деңгейін ұзақ уақытқа арттыратын тағамды ішу керек (мысалы, нан немесе макарон). Сіздің емдеуші дәрігеріңіз немесе медбике әрекет тәртібін алдын ала Сізбен бірге талқылауға тиіс. РинГлар® препаратының әсері ұзақ болғандықтан гипогликемия кезінде қалпына келу ұзаққа созылуы мүмкін.

3. Гипогликемия белгілері қайтадан көрініс бергенде тағы да 10-20 грамм қант қабылдау керек.

4. Егер гипогликемиялық жай-күйлер бақыланбайтын болса немесе қайта пайда болса, мұны дереу дәрігерге хабарлау қажет.

Ата-анаңызға, достарыңызға немесе жақын әріптестеріңізге мынадай ақпаратты хабарлаңыз:

Егер Сіз жұтуға жағдайыңыз келмесе немесе естен танып қалсаңыз, Сізге глюкозаның немесе глюкагонның (қандағы қант деңгейін жоғарылататын дәрілік зат) инъекциясын енгізу қажет болады. Сізде тіпті гипогликемия бар екеніне сенімді болмағанның өзінде, инъекция жасау дұрыс шара болмақ.

Глюкозаны қабылдағаннан кейін гипогликемияны нақтырақ диагностикалау үшін Сіздің қаныңыздағы қант деңгейін дереу тексерген жөн болады.

***Гипергликемия***

Қандағы қант деңгейінің шамадан тыс жоғарылауы (гипергликемия) Сіздің инсулинді жеткіліксіз мөлшерде енгізгеніңізді білдіруі мүмкін .

**Гипергликемия неліктен пайда болады?**

Мысалдары төменде келтірілген:

* Сіз инсулин енгізбедіңіз немесе жеткіліксіз мөлшерде енгіздіңіз, немесе препарат тиімділігін жоғалтты, мысалы, сақтау шарттарын орындамағандықтан;
* Сіз пайдаланатын шприц-қалам дұрыс жұмыс істемейді;
* Сізде дене жүктемесі төмендеді, Сіз күйзеліс әсеріне ұшырадыңыз (эмоциональді бұзылыс немесе қобалжу жағдайы); Сізде жарақат, операциялық араласу, инфекция немесе қызба бар;
* Сіз кейбір басқа дәрілерді қабылдап жүрсіз немесе қабылдағансыз.

**Гипергликемияның хабаршы симптомдары**

Шөлдеу, жиі несеп шығару, шаршау сезімі, терінің құрғауы, беттің қызаруы, тәбеттің болмауы, қан қысымының төмендеуі, жүрек қағысының жиілеуі, несепте глюкозаның немесе кетондық денелердің болуы. Іштің ауыруы, жылдам әрі терең тыныс алу, ұйқышылдық және тіпті естен тану инсулин тапшылығынан туындаған ауыр жағдайдың (кетоацидоз) белгілері болуы мүмкін.

**Гипергликемия кезінде не істеу керек?**

**Жоғарыда аталған симптомдардың қандай да біреуі пайда болған кезде қаныңыздағы қанттың деңгейін және несептегі кетондардың мөлшерін тексеріңіз.** Ауыр гипергликемиялық жай-күйде және кетоацидозда ауруханаға медициналық көмекке жүгіну керек.

* **Бір реттік инсулиндік Ринастра/Ринастра II 100 ӘБ/мл шприц-қаламын қолдану жөніндегі нұсқаулық**

**Инъекция жүргізген кезде асептиканы қамтамасыз ету**

Қолды сумен және сабынмен жуып, инъекцияға арналған орынды таңдайды. Инъекция орнындағы теріні инсулиннің дозасы шприц-қаламға орнаылғаннан кейін ғана спиртті сүрткімен сүртеді. Инъекция алдында инъекция орнындағы спирттің кебуін күтеді.



Шприц-қалам Картридждің ұстағышы Дозалау селекторы

Қалпақша Шприц-қаламның корпусы Ине және қорғағыш қондырмалар

Қалқа Дозалау терезесі Сыртқы қондырма

Картридж Іске қосу батырмасы Ішкі қондырма

Ине Қорғағыш жапсырма Спиртті сүткілер (2)

Сізде мынадай заттар бар екеніне көз жеткізіңіз: Шприц-қалам, Жаңа ине, Спиртті сүрткі

ЕСКЕРТПЕ: бұл элементтер шприц-қаламмен бірге жеткізілмейді.

**Құрастыру**

A) Шприц-қаламды бір қолмен ұстап тұрып Қалпақшаны екінші қолмен тарту арқылы шешеді. Резеңке жарғақшаны (Қалқаны) спиртті сүрткімен сүртеді.

***Ескертпе:*** Спиртті сүрткіні пайдалану инфекциялану қаупін барынша азайтады.



Спирт сіңірілген тампон

Б) Жинақтан инені таңдап алу. Жаңа иненің Қорғаныш жапсырмасын алып тастау.



В) Сыртқы қондырманың көмегімен инені картридждің Ұстағышына тікелей орнату. Жақсылап бұрау.

**Назар аударыңыз!** Шприц-қалам үшін әрқашанда жаңа инені пайдаланыңыз.



Г) Аздап тартып, Сыртқы қондырманы шешеді. Сыртқы қондырманы кейін пайдаланылған инені алып тастау үшін сақтап қояды.



Сақтау

**Дайындау**

Д) Сыртқы қондырманы абайлап шешіп, тастай салады. Шприц-қаламды инесін жоғары қаратып ұстайды. Ауа көпіршіктерінің жоғары көтерілуіне көмектесу үшін картриджді саусақпен ақырын шертеді. Кішкентай көпіршіктер қалуы мүмкін, бірақ оған жол беріледі.

***Ескертпе:*** Сыртқы қондырмадан алыстаған сайын Ине көрінетін болады (жалаңаштанады).



Тастай салу

***Инъекция алдында шприц-қаламның жарамдылығын тексеру*** инедегі ауаны шығарып тастау үшін қажет.

**Назар аударыңыз!** Шприц-қаламның жарамдылығын тексеруді әрбір инъекция алдында жүргізу қажет.

Е) Дозалау селекторын бұрау және 2 саны Дозалау терезесінде нұсқағышпен сәйкес келетіндей етіп дозаны 2 бірлікке қою керек. Әр бірлікті алған кезде сырт еткен дыбыс естіледі.

***Ескертеп:*** Егер Дозалау селекторы қажетті дозадан өтіп кетсе, дозаны түзету үшін оны кері бағытқа бұрасаңыз болғаны.

**Назар аударыңыз!** Дозаны белгілеу кезінде Іске қосу батырмасын баспаңыз.



Ж) Шприц-қаламды Инесін жоғары қаратып ұстап, Іске қосу батырмасын түбіне дейін басады. Нөлге жеткен кезде, Дозалау селекторы сырт еткен дыбыс шығарады.

Инеден сұйықтықтың тамшысы шығуын тексеріңіз. Егер ол шықпаса, Е және Ж қадамдарын қайталаңыз, бірақ 6 реттен көп емес. Егер тамшы сонда да шықпаса, Инені шешіңіз (Л қадамын қараңыз) және Б қадамынан (жаңа инені таңдаумен) әрекеттеріңізді қайталаңыз.

Назар аударыңыз! Доза толық болуы үшін, дозаны әрбір енгізер алдында инеден сұйықтықтың тамшысы шығуын үнемі тексеру қажет.



*Инсулиннің аздап «жоғалуына» жол беріледі*

**Назар аударыңыз!** Сіз инеден ауаны шығару үшін, 2 бірлікке қойылған дозасы бар Шприц-қаламды тексердіңіз бе? Тексермеген болсаңыз, «Е» пунктіне қайта оралыңыз.

**Дозаны қою**

З) Дозалау терезесіндегі нұсқағышпен қажетті доза сәйкес келгенге дейін Дозалау селекторын бұраңыз.

Мысалы, егер Сізге 40 бірлік доза қажет болса, Дозалау селекторын 40-қа дейін бұраңыз (суретте көрсетілгендей).

**Назар аударыңыз!** Сіз картриджде қалған бірліктер санынан асатын дозаны таңдай алмайсыз. Дозалау селекторы бұралмаған жағдайда, бұл Шприц-қаламда дәрілік заттың мөлшері жеткілікті емес екенін білдіреді. Шприц-қаламды тастай салыңыз немесе дозаның қалған бірліктерін енгізіп, қажетті дозаны енгізуді аяқтау үшін жаңа шприц-қаламды пайдаланыңыз.



**Дозаны енгізу**

И) Қажетті дозаны алғаныңызға көз жеткізіңіз.

Инъекция орнындағы теріні спиртті сүрткмен сүртіңіз. Тері аумағының қажетті жерін қысып ұстап, инені терінің астына үздіксіз бір қимылмен енгізіңіз.

Ине кіріп, кездейсоқ жарақат алмау үшін:

• Терінің 2.5 см-ден кем емес жерін ҚЫСЫП ҰСТАУ керек.

• Инені саусаққа бағыттап ЕНГІЗБЕУ керек.



К) «0» мәні Дозалау терезесіндегі нұсқағышпен сәйкес келгенге дейін Іске қосу батырмасын басады. Батырманы басып ұстайды, ал Шприц-қаламды инъекция орнында тоқтату сыртылы естілгеннен кейін 10 секунд бойы ұстайды.

**Назар аударыңыз!** Бұл қадамдарды орындамау дозаның дұрыс енгізілмеуіне әкелуі мүмкін.

Егер Сіз Шприц- қаламды инъекция орнында толық 10 секунд бойы ұстап тұрмасаңыз, дәрінің қажетті дозасын ала алмайсыз.

Егер инсулин инъекциядан кейін инеден ағуын жалғастырса, келесі инъекцияларды енгізген кезде инені теріде ұзағырақ ұстаңыз.



**10 секунд күтіңіз**

**Инені утилизациялау және шприц-қаламды сақтау**

Л) Сыртқы қондырманы инеге түбіне дейін абайлап кигізеді. Инені бұрап алып, Сыртқы қондырмамен бірге тастай салады.



М) Шприц-қаламның Қалпақшасын кигізіп, Шприц-қаламды келесі пайдалануға дейін сақтайды.



**Шприц-қаламды күтіп ұстау және утилизациялау**

• Шприц-қаламды тікелей күн сәулесінің түсуінен аулақ жерде сақтайды.

• Шприц-қалам жеке пайдалануға арналған және бірнеше адамның пайдалануына болмайды.

• Шприц-қаламды өз бетіңізше жөндеуге тырыспаңыз. Қиындық туындағаны туралы медициналық қолдану жөніндегі нұсқаулықта көрсетілген шағымдарды қабылдайтын ұйымға хабарлаңыз.

Бос шприц-қаламды қайталап пайдалануға болмайды, оны жою керек.

**Болжанатын жағымсыз реакциялар туралы хабарламалар қабылдау**

Денсаулық сақтау мамандарына дәрілік препараттың кез келген күдікті жағымсыз реакциялары туралы Қазақстан Республикасы Денсаулық сақтау министрлігі Дәрілік заттар мен медициналық бұйымдарды сараптау ұлттық орталығына мәлімдеу кеңесі беріледі, website: www.ndda.kz, e-mail: [pdlc@dari.kz](mailto:pdlc@dari.kz) және телефон +7 7172 78 98 82

**Қазақстан Республикасы аумағында дәрілік заттың тіркеуден кейінгі қауіпсіздігін қадағалауға жауапты ұйымның атауы, мекенжайы және байланыс деректері**

"ГЕРОФАРМ" ЖШҚ Қазақстан Республикасындағы өкілдігі

Қазақстан Республикасы, 050057, Алматы қ., Тимирязев к-сі, 42, павильон 15/109, 309-кеңсе

Телефон: 8 (727) 334-15-70,e-mail: [farmakonadzor@geropharm.com](mailto:aina.seidahmetova@geropharm.com)

РинГлар® препараты бойынша фармакоқадағалаудың орталық кеңсесі

«ГЕРОФАМ» ЖШҚ

Ресей, 191144, Санкт-Петербург қ., Дегтярный шолақ көшесі, 11-үй, литер Б

Телефон: (812) 703-79-75 (көп арналы)

Факс: (812) 703-79-76

Жедел желі телефоны: 8-800-333-4376 (Ресей бойынша қоңырау шалу тегін)

[www.geropharm.ru](http://www.geropharm.ru)

Жағымсыз реакциялар туралы ақпаратты [farmakonadzor@geropharm.com](mailto:aina.seidahmetova@geropharm.com) электронды мекенжайына немесе «ГЕРОФАРМ» ЖШҚ жоғарыда көрсетілген байланыс деректеріне жолдауды сұраймыз.

**Қосымша**

РинГлар® дәрілік препаратын медициналық қолдану жөніндегі нұсқаулық.